**NÁRODNÁ RADA SLOVENSKEJ REPUBLIKY**

VIII. volebné obdobie

**Návrh**

ÚSTAVNÝ ZÁKON

z ... 2023,

**ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov**

Národná rada Slovenskej republiky sa uzniesla na tomto ústavnom zákone:

**Čl. I**

Ústava Slovenskej republiky č. 460/1992 Zb. v znení ústavného zákona č. 244/1998 Z. z., ústavného zákona č. 9/1999 Z. z., ústavného zákona č. 90/2001 Z. z., ústavného zákona č. 140/2004 Z. z., ústavného zákona č. 323/2004 Z. z., ústavného zákona č. 463/2005 Z. z., ústavného zákona č. 92/2006 Z .z., ústavného zákona č. 210/2006 Z. z., ústavného zákona č. 100/2010 Z. z., ústavného zákona č. 356/2011 Z. z., ústavného zákona č. 232/2012 Z. z., ústavného zákona č. 161/2014 Z. z., ústavného zákona č. 306/2014 Z. z., ústavného zákona č. 427/2015 Z. z., ústavného zákona č. 44/2017 Z. z., ústavného zákona č. 71/2017 Z. z., ústavného zákona č. 137/2017 Z. z., nálezu Ústavného súdu Slovenskej republiky č. 40/2019 Z. z., ústavného zákona č. 99/2019 Z. z., ústavného zákona č. 422/2020 Z. z., ústavného zákona č. 378/2022 Z. z. a ústavného zákona č. 24/2023 Z. z. sa mení a dopĺňa takto:

1. V čl. 26 ods. 1 sa za prvú vetu vkladá nová druhá veta, ktorá znie: „Kultúrna, obsahová a informačná pluralita médií je súčasťou slobody prejavu a práva na informácie.“.

2. Čl. 26 sa dopĺňa odsekom 6, ktorý znie:

„(6) Mediálny systém Slovenskej republiky je založený na duálnom systéme vysielania verejnoprávnych médií a súkromných médií a na pluralite iných médií. Verejnoprávne médiá sú financované transparentne a tak, aby sa zabezpečila ich politická nezávislosť a ekonomická samostatnosť. Verejnoprávny vysielateľ je financovaný predovšetkým z verejných prostriedkov v sume zodpovedajúcej najmenej 0,15 % z hrubého domáceho produktu Slovenskej republiky vyjadreného v bežných cenách za kalendárny rok, ktorý dva roky predchádza príslušnému kalendárnemu roku; podrobnosti ustanoví zákon.“.

**Čl. II**

Tento ústavný zákon nadobúda účinnosť dňom vyhlásenia.